cyanic-selkie/wikianc huggingface dataset:
Կալիկինա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Հյուսիսային Դվինա գետն է, գետի ենթաավազանը Վիչեգդա գետն է։ Գետի գետային ավազանը (Վերին) Հյուսիսային Դվինա գետն է։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կլոդ Դեբյուսի
Կլոդ Արշիլ Դեբյուսի (ֆրանսերեն՝ Achille-Claude Debussy, ), ֆրանսիացի նշանավոր երգահան, երաժշտական քննադատ։ Նրա երաժշտական ոճը հաճախ անվանվում է իմպրեսիոնիզմ՝ եզրույթ, որը նա երբեք չի ընդունել։ Նրա երաժշտությունը միջանկյալ դիրք է զբաղեցնում ուշ ռոմանտիկ երաժշտության և 20-րդ դարի մոդեռնիզմի միջև։ Առավել հայտնի ստեղծագործություններն են «Պելեաս և Մելիսանդա» օպերան (բեմադրվել է 1902 թվականին, Փարիզում), «Ֆավնի հետկեսօրյա հանգիստ» սիմֆոնիկ պրելյուդը (1894), «Ծովը» 3 սիմֆոնիկ էսքիզները (1905), պրելյուդներ դաշնամուրի համար և այլն։
1872-1884 թվականներին սովորել է Փարիզի կոնսերվատորիայում։ Դեբյուսին գնում է մինչ այդ երբևէ չեղած փոփոխությունների. Բացում է նոր ճանապարհ՝ դեպի մաքուր հնչյունի անկակախությունը, տոնայնական հարմոնիայից փոփոխումը դեպի կոլորիստիկ հարմոնիայի, որտեղ կարևորը ոչ թե մի ֆունկցիայից մեկ այլ ֆունկցիայի անցումը, ֆունկցիոնալ հաջորդականությունն է, այլ ակորդի առանձին հնչողությունն է, նրա առանձին գույնը։ Բնականաբար, փոփոխման է ենթարկվում նաև նվագախումբը. Այն դառնում է նույնքան գունային, որքան և նրա հարմոնիան։ Դեբյուսին բերում է անհատական գործիքի տեմբր, գույն հասկացությունը, բերում է յուրաքանչյուր գործիքի ինքնուրույնությունը նվագախմբի մեջ, ինչպես նաև՝ մինչդ այդ եղած գործիքների ֆունկցիոնալ պատկանելությունն է փոխում։ Դեբյուսիի երաժշտությունը արտահայտում է իրավիճակ, ոչ թե ընթացք, նրա մոտ տեսնում ենք պատկեր, ակնթարթ, ասինքն տիպիկ իմպրեսիոնիստական մոտեցում։
1884 թվականին «Անառակ որդին» կանտատի համար արժանացել է Հռոմեական մրցանակի և մինչև 1886 թվականը ապրել Հռոմում։ Վերադառևալով Փարիզ՝ մերձեցել է սիմվոլիստ բանաստեղծների ն իմպրեսիոնիստ նկարիչների խմբակին։ Հանդես է եկել որպևս դաշնակահար ն դիրիժոր իր ստեղծագործությունների կատարումով (1913 թվականին՝ Պետերբուրգում և Մոսկվայում), զբաղվել երաժշտական քննադատությամբ։ Դեբյուսին երաժշտական իմպրեսիոնիզմի հիմնադիրը և խոշորագույն ներկայացուցիչն է Դեբյուսին նորոգել և թարմացրել է երաժշտության (հատկապես նվագախմբային) երանգապնակը, հնչեղության գունեղության նպատակով օգտագործել բնական լադեր, պենտատոնիկա, բազմատոնայնական և ատոնալ տարրեր։ Նրա վրա զգալի ազդեցություն է գործել ֆրանսիական և Արևելքի ժողովրդական արվեստը, Մ․ Պ․ Մուսորգսկու, Ն․ Ա․ Ռիմսկի-Կորսակովի երաժշտությունը։ Դեբյուսին բարձր է գնահատել Կոմիտասի ստեղծագործությունները։ Մեծ տեղ է հատկացրել գործիքային ծրագրային երաժշտությանը։ Երկերից են՝ «Պելհաս և Մելիզանդա» օպերան (իմպրեսիոնիստական օպերային արվեստի առաջին և չգերազանցված նմուշը, ըստ Մ․ Մետերլինկի, բեմադրվել է 1902), «Խաղեր» (1912), «Կամմա» (1912), «Խաղալիքներով արկղը» (1913) բալետները, «Սուրբ Սեբաստիանի մարտիրոսությունը» միստերիան (ըստ Անունցիոյի, 1911), «Ֆավնի հետկեսօրյա հանգիստը» սիմֆոնիկ պրելյուդը (ըստ Ս․ Մալարմեի, 1892-1894), «Նոկտյուրններ» եռապատկերը («Ամպեր», «Տոնախմբություններ», «Սիրեններ», 1897-1899), «Ծովը» 3 սիմֆոնիկ էսքիզը (1903-1905), «Ի բեր իա» սիմֆոնիկ սյուիտը (1908), դաշնամուրային բազմաթիվ ստեղծագործություններ («Էստամպներ», 1903, «Ուրախության կղզին», 1904,1924 պրելյուդ, 1910-1913), գործիքային անսամբլներ, 50-ից ավելի երգեր և ռոմանսներ (մի մասը՝ սիմվոլիստների տեքստերով)։
Գրականություն
Կատեգորիա:Անձինք այբբենական կարգով Կատեգորիա:1862 ծնունդներ Կատեգորիա:Օգոստոսի 22 ծնունդներ Կատեգորիա:1918 մահեր Կատեգորիա:Մարտի 25 մահեր Կատեգորիա:Ֆրանսիացի կոմպոզիտորներ Կատեգորիա:20-րդ դարի դասական կոմպոզիտորներ Կատեգորիա:Ֆրանսիացի դաշնակահարներ Կատեգորիա:Ֆրանսիացի երաժիշտներ
Ֆիգեյրենսե
Ֆիգեյրենսե (Figueirense), բրազիլական ֆուտբոլային ակումբ Ֆլորիանապոլիսից։ Ակումբը հիմնադրվել է 1908 թվականին և ներկայումս հանդես է գալիս Սերիա B-ում՝ Բրազիլիայի երկրորդ դիվիզիոնում։ Տնային հանդիպումներն անցկացնում է Օրլանդո Սկարպելի մարզադաշտում (19,584 տեղ)։ Սանտա Կատարինա նահանագում Ֆիգեյրենսեն ամենաշատը Սերիա A-ին մասնակցած ֆուտբոլային ակումբն է՝ 17 մրցաշրջան։
Արտաքին հղումներ
Կատեգորիա:Բրազիլական ֆուտբոլային ակումբներ
Մալի Պրավուտին
Մալի Պրավուտին (Малий Правутин), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Մալի Պրավուտին գյուղում բնակվում էր 623 մարդ։ Բնակավայրը զբաղեցնում է 1,9 կմ² տարածք։ Բնակչության խտությունը կազմում էր 327,89 մարդ/կմ²։
Հայկական ծագմամբ բյուզանդական կայսրերի ցանկ
Հայաստանը եղել է բազմաթիվ բյուզանդական մեծ կայսրերի և զորավարների հայրենիքը ։ Հայկական ծագմամբ, ամենաքիչը 16 կայսրեր և 11 կայսրուհիներ նստել են բյուզանդական գահին, միասնաբար կառավարելով կայսրությունը իր պատմության գրեթե մեկ երրորդի չափով։ Հայկական ծագում են ունեցել երեք կայսերական հարստություններ՝ Հերակլիոսների, Հայկական և ԼակապիններիRobert H. Hewsen «Armenia: A Historical Atlas», The University of Chicago Press հրատ․, 2001. Էջ 92։. Եվս երկու հարստություններ՝ Փոկասները և Դուկասները, ենթադրվում է, որ հնարավոր է ունենային հայկական ծագում։
Հայերը Բյուզանդիայում առանձին ժամանակներում եղել են առավել նշանակալի ազգային փոքրամասնություն, կայսրության իշխող դասակարգում զբաղեցնելով նշանավոր տեղ. Կայսրությունը իր գագաթնակետին է հասել 9-10-րդ դարերում, երբ հայերը զինվորների և սպաների, պաշտոնավոր անձանց և կայսրերի տեսքով տիրապետող էին կայսրության սոցիալական, զինվորական և քաղաքական կյանքում ու շատ գործերում պատասխանատու էին նրա մեծության համար։ Փաստացի Բյուզանդական կայսրությունը այս երկու դարերի ընթացքում դառնում է հունա-հայկական պետություն, որտեղ բոլոր կայսրերը, սկսած Բարսեղ Ա-ի թագադրումից (867 թ․) մինչև Բարսեղ Բ-ի մահը (1025 թ.), ունեցել են հայկական, կամ մասամբ հայկական ծագում ։ Համաձայն Ալեքսանդր Կաժդանի հաշվարկների, 11-12-րդ դարերում հայերը կազմել են կառավարող ազնվականության 10-15%-ը , հաշվի առնելով նաև այն անհատները և ընտանիքները, որոնց հայկական ծագումը ամբողջապես հավաստի չէ, այս հարաբերակցությունը գնալով ավելի է բարձրանում։
Տե՛ս նաև
Կատեգորիա:Բյուզանդական կայսրեր Կատեգորիա:Հայերը Բյուզանդական կայսրությունում
Պոխոդինո (գյուղ, Վյազեմսկի շրջան)
Պոխոդինո (Походино), գյուղ Ռուսաստանի Սմոլենսկի մարզի Վյազեմսկի շրջանի կազմում։ Ընդգրկված է Խմելիցկի գյուղական ավանում։
Բնակչությունը 2007 թվականին գրանցված տվյալներով կազմել է 9 մարդ։
Գտնվում է շրջանի արևելյան մասում, Վյազմայից 34 կմ հյուսիս-արևմուտք, P134 ճանապարհից՝ «Ստառայա Սմոլենսկի ճանապարհ» Սմոլենսկ - Դորոգոբուժ - Վյազմա - Զուբցով 26 կմ դեպի արևմուտք, Լուժնյա գետի ափին։ Գյուղից 30 կմ դեպի արևելք է գտնվում 232-րդ կմ Օ. պ. երկաթուղային կայարանը՝ Վյազմա-Ռժև գծի վրա։
Պատմություն
Հայրենական մեծ պատերազմի ժամանակ՝ 1941 թվականի հոկտեմբերին, գյուղը գրավել են նացիստական զորքերը, ազատագրվել է 1943 թվականի մարտին ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Բերդյանսկոե (այլ կիրառումներ)
Բերդյանսկոե, կարող է վերաբերել՝
Տոստ
Տոստ, տոստի հաց (toast), բարակ կեղևով ծակոտկեն սպիտակ հաց, սովորաբար վաճառվում է կտրտված և փաթեթավորված։ Օգտագործելուց առաջ միանման քառակուսու տեսք ունեցող կտորները տապակում են երկու կողմերից։ Տոստերի պատրաստման սարքը կոչվում է տոստեր։ Կենաց հացը նախաճաշին մատուցվում է տաք վիճակում, ինչպես նաև օգտագործվում է տարբեր նախուտեստների հետ։ Չտաքացված վիճակում կենաց հացը օգտագործվում է սենդվիչների պատրաստման համար և այդ պատճառով էլ կոչվում է նաև «սենդվիչային»։
Տոստի հացի խմորի բաղադրության մեջ մտնում են ցորենի ալյուր, ջուր, սովորական կաթ կամ կաթի փոշի, ճարպ, շաքարավազ, աղ, խմորիչ կամ փխրեցուցիչ։ Տոստի հացի բարձր ծակոտկենությանը հասնում են ձվի սպիտակուցի, ալյուրի սոսնձանյութի և կաթի սպիտակուցի մեծ քանակությամբ պարունակության շնորհիվ։ Ուղղանկյան տեսք ունեցող կենաց հացի թխման կաղապարը, ինչպես և բոքոնը ստացել են Պուլման հաց անվանումը, երկաթուղային վագոնի նմանության պատճառով ։
Ավոկադոյով տոստը համարվում է միլլենիալների մշակույթի խորհրդանիշ ։
Տոստը կարող է պարունակել քաղցկեղածին (acrylamide), որն առաջանում է շագանակագույն դառնալու գործընթացում ։
Ծանոթագրություններ
Կատեգորիա:Սննդամթերք
(4847) Ամենհոտեպ
(4847) Ամենհոտեպ (Amenhotep), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,166987 ա. մ., առավելագույնը մոտենում է 1,9754 ա. մ. հեռավորության վրա և հեռանում 2,3585 ա. մ. ։ Արեգակի շուրջ մեկ ամբողջական պտույտ է կատարում 1165,15 երկրային օրվա ընթացքում, իր ուղեծրով շարժվելով միջինը 0,308972 աստիճան/օր արագությամբ։ Ուղեծրի հարթությունը խավարածրի հարթության հետ կազմում է 0.86° անկյուն։
Անուն
Անունն ստացել է եգիպտական փարավոն Էխնաթոնի (կամ՝ Ամենհոթեփ, մ.թ.ա. 1375-1336 կամ 1334 թթ. )պատվին։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռոբերտ Հանսեն
Ռոբերտ Ֆիլիպ Հանսեն (Robert Philip Hanssen, ), ՀԴԲ գործակալ, որը դատապարտվել է ԽՍՀՄ-ի և Ռուսաստանի օգտին հետախուզման համար և դատապարտվել ցմահ ազատազրկման։ Հանսենը խորհրդային և ռուսական հետախուզության հետ համագործակցել է 1979-2001 թվականներին, մինչ իր ձերբակալությունը։ Քննությանը հաջողվել է ապացուցել լրտեսության 13 դեպք։
Կենսագրություն
Հանսենը ծնվել է Չիկագոյում, Հովարդ և Վիվիան Հանսենի ընտանիքում։ Հանսենի հայրն աշխատել է Չիկագոյի ոստիկանությունում։ Դպրոցն ավարտելուց հետո Ռոբերտը սովորել է Գեյթեսբուրգի Նոքս քոլեջում, որտեղ ուսումնասիրել է քիմիա և ռուսերեն ու ստացել բակալավրի աստիճան։ Ուսումը շարունակել է Հյուսիսարևմտյան համալսարանում, որտեղ նախ սովորել է ստոմատոլոգիա, բայց հետո փոխել է մասնագիտությունը և ստացել Գործարար կառավարման մագիստրոսի աստիճան։
Իմչագ
Իմչագ (Имчаг, Имсәк), գյուղ Ռուսաստանի, Բաշկորտոստան հանրապետության Շարանսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Շարանսկի շրջանի բնակավայրեր
Ռաս Յոլ (Պևկի վտակ)
Ռաս Յոլ (Рас-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պևկ գետի ձախ ափին՝ 7 կմ հեռավորության վրա։ Գետի երկարությունը կազմում է 20 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Աստերոիդների ցանկ (2801-2900)
Աստերոիդների ցանկ (2701-2800) * Աստերոիդների ցանկ * Աստերոիդների ցանկ (2901-3000)
Բերեգելի (այլ կիրառումներ)
Բերեգելի, կարող է վերաբերել՝
Կոմսություն (այլ կիրառումներ)
Կոմսություն (, comte, shire, county, Grafschaft),
Թիարի գավառակ
Թիար, գավառակ Արևմտյան Հայաստանում, Վանի վիլայեթի Հեքյարիի գավառում։
Բնակչություն
1890-ական թվականներին ուներ 75 նեստորական ասորի բնակիչ։
Վարչական բաժանում
1890-ական թվականներին ուներ 6 քրդաբնակ գյուղ ։
Ծանոթագրություններ
Կատեգորիա:Արևմտյան Հայաստանի գավառներ
Դանքան Ջեյմս
Դանքան Ջեյմս (Duncan James, ), անգլիացի երգիչ, որը հանդիսանում է Բլու խմբի անդամ։
Բլու
2000 թվականին Դանքանը Լի Ռայանի, Էնթնի Կոստայի և Սայմն Վեբբի հետ հիմնել է Բլու խումբը, որը 2001 թվականին թողարկել է իր առաջին ձայնասկավառակը։
Խումբը իր գործունեությունը դադարեցրել է 2005 թվականին, սակայն 2009 թվականին խմբի անդամները որոշել են շարունակել իրենց համագործակցությունը։ 2011 թվականին խումբը «I Can» երգով ներկայացրել է Մեծ Բրիտանիան Եվրատեսիլ 2011 երգի մրցույթում և եզրափակիչ փուլում զբաղեցրել է 11-րդ հորիզոնականը։
Անձնական կյանք
2009 թվականի հուլիսին Դանքանը News of the World թերթին տված հարցազրույցում խոստովանել է, որ բիսեքսուալ է։
Ծանոթագրություններ
Կատեգորիա:Բրիտանացի երաժիշտներ Կատեգորիա:Անգլիացի երգիչներ Կատեգորիա:Բրիտանացի երգահաններ
Ամերիկյան գորշուկ
Ամերիկյան գորշուկ ձագազգիների ընտանիքի կենսաբանական տեսակ, ցեղի միակ տեսակը։ Տարածված է Հյուսիսային Ամերիկայում՝ Մեքսիկայում, ԱՄՆ-ում և Կանադայում։ Ամերիկյան գորշուկները  որպես բնակավայր նախընտրում են բաց տարածքները։ Հիմնականում այս վայրերում մատչելի ավարի պատճառով, օրինակ՝ մկներ, մարմոտներ կամ սկյուռիկներ։ Ավելի տարածված է նաև դաշտերում, բաց մարգագետիններում և արոտավայրերում ։
Արտաքին տեսք
Ամերիկյան գորշուկի տեսքը շատ նման է սովորական գորշուկի տեսքին։ Այս կենդանիները լինում էն և' իգական և' արական սեռի։ Կենդանու չափը հասնում է մոտ 60-79 սմ երկարության, իսկ քաշը՝ մինչև 12 կգ, գերության մեջ՝ մինչև 18 կգ ։ Ամերիկյան գորշուկի մարմինը շատ ամուր է, իսկ բուրդը շատ երկար, ունի մոխրագույն երանգ։ Նրա դնչի վրա՝ քթի ծայրից մինչև մեջքի հատվածը բնորոշվում է նեղ շերտագծով ։ Դնչակն ինքնին զարդարված է գծավոր նախշով։ Առջևի թաթերն ունեն շատ երկար ճանկեր, որոնք ունեն մոտ 5 սմ երկորություն։ Դրանք հիանալի են փորելու համար  ։
Ծանոթագրություններ
Կատեգորիա:Կզաքիսներ
Հիլդա Հայն
Կրթություն
Հայնը սովորել է ԱՄՆ-ի քոլեջում։ 1970 թվականին նա ստացել է բակալավրի աստիճան Օրեգոնի համալսարանում, 1975 թվականին՝ մագիստրոսի աստիճան Հավայան համալսարանում, իսկ 2004 թվականին՝ մանկավարժության դոկտորի աստիճան Հարավային Կալիֆորնիայի համալսարանում ։
Կարիերա
1975-1982 թվականներին Հայնն աշխատել է Marshall Islands High School-ում, Մաջուրոյի գլխավոր հանրային դպրոցում, սկզբում՝ ուսուցիչ, ապա 1980 թվականից՝ դպրոցական խորհրդատու ։ 2000 թվականին Հայնը հիմնել է Մարշալյան կղզիների կանանց իրավունքների խումբ (WUTMI): 2005 թվականից աշխատել է Խաղաղօվկիանոսյան կղզիներին համալիր օգնություն ցուցաբերելու կենտրոնում՝ որպես Խաղաղօվկիանոսյան ռեսուրսների ստորաբաժանման տնօրեն։ 2009 թվականին Հայնը մասնակցել է կլիմայի փոփոխության հարցերով Խաղաղօվկիանոսյան գործընկերային կրթական ծրագրին։ Այն նաև կապված է եղել Միկրոնեզիայի կրթության Խաղաղօվկիանոսյան հանձնաժողովի և առողջապահական խմբի մարդկային ռեսուրսների ղեկավարների խորհրդատվական խորհրդի հետ։
Մարշալյան կղզիների Օրենսդիր ժողովում ներկայացնելով Աուր աթոլը՝ նա դարձել է կրթության նախարար։
Հայնը միակ թեկնածուն էր ընտրություններում, որը կայացել էր 2016 թվականի հունվարի 27-ին՝ Նախագահ Կաստեն Նեմրայի երդմնակալությունից ընդամենը երկու շաբաթ անց իշխանությունից հեռանալուց հետո, և ստացել է Կոնգրեսի 24 անդամների ձայները 33-ից. վեցը ձեռնպահ են մնացել և երեքը բացակայել են ։ Հայնը երդվել է 2016 թվականի հունվարի 28-ին, նա դարձել է Խաղաղօվկիանոսյան Կղզային պետությունների պատմության մեջ առաջին կինը, որը զբաղեցրել է նախագահի պաշտոնը ։
Ծանոթագրություններ
Կատեգորիա:Մարշալյան կղզիների նախագահներ Կատեգորիա:Պետության կին ղեկավարներ Կատեգորիա:Ռեկտորներ Կատեգորիա:Պետության գործող ղեկավարներ Կատեգորիա:Կին քաղաքական պաշտոնյաներ Կատեգորիա:Կին նախագահներ
Էդո նահանգ
Էդո նահանգ, Նիգերիայի 36 նահանգներից մեկը, որը գտնվում է երկրի հարավային շրջանում ։ 2006 թվականի ազգային մարդահամարի տվյալներով նահանգը դասվել է որպես 24-րդ բնակեցված նահանգը (3,233,366) Նիգերիայում ։ Նահանգի վարչական կենտրոն ու քաղաքը՝ Բենին Սիթին, Նիգերիայի չորրորդ ամենամեծ քաղաքն է և երկրի ռեզինատեխնիկական արդյունաբերության կենտրոնը ։ Էդո նահանգն ստեղծվել է 1991 թվականին նախկին Բենդել նահանգից։ Նահանգը հյուսիս-արևելքից սահմանակից է Կոգի նահանգին, արևելքից՝ Անամբրա նահանգին, հարավ-արևելքում՝ Դելտա նահանգին և արևմուտքում՝ Օնդո նահանգին ։
Էդո նահանգի ժամանակակից սահմանները ներառում են այն շրջանները, որոնք նախկինում եղել են տարբեր կայսրությունների և թագավորությունների վայրեր։ Ձևավորվել է 11-րդ դարում, Բենինի թագավորությունում։ Հնագույն Էդո քաղաքը, որն այժմ գտնվում է ժամանակակից Բենին Սիթի քաղաքում, եղել է աշխարհի որոշ հատակախորացման աշխատանքներ ։ 1897 թվականին Բրիտանական կայսրությունը պատժիչ արշավախումբ է իրականացրել տարածաշրջանում՝ ոչնչացնելով հնագույն Էդո քաղաքի մեծ մասը և տարածքը ներառելով Հարավային Նիգերիայի պրոտեկտորատի մեջ ։
Էդո նահանգը հիմնականում բնակեցված է Էդոիդ ժողովուրդներով, ներառյալ Էդո (կամ Բինի), Էսան, Օուան և Աֆեմայ ժողովուրդները ։ Ամենատարածված Էդոիդ լեզուն էդո լեզուն է, որը սովորաբար խոսում են Բենին Սիթի քաղաքում ։ Քրիստոնեությունն առաջին անգամ ներկայացվել է տարածաշրջան պորտուգալացի միսիոներների կողմից 15-րդ դարում։ Քրիստոնեությունը գերիշխող կրոնն է Էդո նահանգում, որտեղ նաև զգալի թվով մահմեդականներ կան, չնայած ավանդական կրոնները նույնպես կիրառվում են ։
Պատմություն
Բենդել նահանգը ձևավորվել է 1963 թվականի հունիսին Արևմտյան շրջանի Բենին և Դելտա նահանգներից։ Նրա վարչական կենտրոնը եղել է Բենին Սիթի քաղաքը ։ Այն վերանվանվել է գավառ 1966 թվականին, իսկ 1967 թվականին, երբ մյուս գավառները բաժանվել են մի քանի նահանգների, տարածքային առումով անփոփոխ է մնացել՝ դառնալով նահանգ ։
Նիգերիայի քաղաքացիական պատերազմի ժամանակ Բիաֆրանի ուժերը ներխուժել են նոր Միջին Արևմտյան նահանգ՝ Լագոս տանող ճանապարհին, փորձելով ստիպել արագ դադարեցնել պատերազմը։ Բիաֆրանի օկուպացիայի տակ գտնվող նահանգը հայտարարվել է որպես «Բենինի Հանրապետություն», քանի որ Նիգերիայի ուժերը պետք է հետ գրավեին տարածաշրջանը ։ Հանրապետությունը փլուզվել է հռչակագրից մեկ օր անց, երբ նիգերիական զորքերը գրավել են Բենին քաղաքը։ Էդո նահանգը ստեղծվել է 1991 թվականի օգոստոսի 27-ին, երբ Բենդել նահանգը բաժանվել է Էդո և Դելտա նահանգների ։
Բնակչություն
Ամբողջ նահանգի բնակչությունը Բենին Սիթի քաղաքի հետ միասին, կազմում է մոտավորապես 8 միլիոն ։ Այն բաղկացած է չորս հիմնական էթնիկ խմբերից՝ մասնավորապես Էդո (Բինիս), Օուան, Էսան և Աֆեմայ (Էցակո և Ակոկո Էդո)։ Այնուամենայնիվ, նահանգն ունի մեծ թվով բնակիչներ ամբողջ երկրից և աշխարհից՝ իր կոսմոպոլիտ միտումների պատճառով։ Բենին Սիթի քաղաքը դարեր առաջ Աֆրիկա մայրցամաքի ուսումնասիրության ժամանակ եվրոպացիների առաջնահերթ ուղղություններից մեկն է եղել։ Այս կետերից մի քանիսը մնացել են պետության զբոսաշրջիկների համար նախանձելի գրավչություն ։
Ժողովրդագրություն
Էդո նահանգի հիմնական էթնիկ խմբերն են Բինիսը, Էցակոն, Էսանները, Օուանները և Ակոկո Էդոսը ։ Գրեթե բոլոր խմբերն իրենց ծագումը բերել են Բենին Սիթի քաղաքից, հետևաբար խմբերի բարբառները տարբերվում են Բենին Սիթի քաղաքից նրանց հեռավորությունից։ Բինին խոսող մարդիկ, որոնք զբաղեցնում են նահանգի 18 տեղական ինքնակառավարման տարածքներից յոթը, կազմում են 57,54%, իսկ մյուսները հետևյալն են՝ Էսան (17,14%), Էցակո (12,19%), Օուան (7,43%) և Ակոկո Էդո (5,70%) ։ Այնուամենայնիվ, Իգբիրա խոսող համայնքները գոյություն ունեն Ակոկո Էդոյում, Իցեկիրի համայնքներում՝ Իկպոբա-Օխայում, ինչպես նաև Իջավ Իզոնս, Ուռհոբոս Օվիայի հյուսիսարևելյան և հարավ-արևմտյան տեղական ինքնակառավարման տարածքներում, հատկապես սահմանամերձ տարածքներում։ Բացի այդ, իգբո խոսող համայնքներ գոյություն ունեն Իգբանկեում (Իկա) Օրհիոնմվոն ԼԳԱ-ում ։
Տեղական ինքնակառավարման տարածքներ
Էդո նահանգը բաղկացած է տասնութ (18) տեղական ինքնակառավարման տարածքներից։ Դրանք են՝
Էդո նահանգի համագումարի (հինգերորդ համագումարի) բաժանմունքի ցուցակ, 2013 թվական
Էդո նահանգի համագումարի բաժանմունքի ցուցակը բաղկացած է քսանչորս (24) բաժիններից ՝
Լեզուներ
Անգլերենը նահանգի պաշտոնական լեզուն է։ Նահանգում խոսվող հիմնական ցեղային լեզուներն են՝ Էդո լեզուն, Իգարան, Էցակոն/Աֆեմայը, Էսանը և Օկպամհերին ։ Էդո նահանգում բնակվում են մի քանի էթնիկ խմբեր, որոնցից են Էդոն, Օկպեն, Էսանը, Աֆեմայը/Էցակոն, Օրան, Ակոկո-Էդո, Իգբանկե, Էմայը ։
ԼԳԱ-ի կողմից թվարկված Էդո նահանգի լեզուները ՝
Տնտեսություն
Էդո նահանգի զբոսաշրջային տեսարժան վայրերը ներառում են Էմոտան արձանը Բենին Սիթիում, Իսե լիճը և Նիգեր գետի լողափը Ագենեբոդեում, Արևելյան Էցակոն, Մայք Ախիգբեի հրապարակը՝ Ֆուգարում, Ամբրոզ Ալիի հրապարակը, Էկպոման, Նիգեր գետի լողափերը Իլուշիում, Իգուն փողոցը, Գյուղատնտեսության և ջրային մշակույթի տեխնոլոգիաների քոլեջը, Ագենեբոդեն, Օկպեկպեն՝ իր բլուրներով և տեսարաններով, Ուսոմեգե բլուրները Ապանա-Ուզայրուում, Սոմորիկա բլուրները Ակոկո Էդոյում ։ Պետությունն արտադրում է հում նավթ և այլ օգտակար հանածոների պաշարներ, ինչպիսիք են կրաքարը և քարհանքը։
Կրթություն
Էդո նահանգի նշանավոր երրորդական ուսումնական հաստատությունները ներառում են`
Արտաքին հղումներ
Կատեգորիա:1991 հիմնադրված պետություններ և տարածքներ
Բալռեխթեն-Դոթինգեն
Բալռեխթեն-Դոթինգեն  (Ballrechten-Dottingen), կոմունա Գերմանիայի Բադեն Վյուրտեմբերգ երկրամասում։
Մտնում է Բրայսգաու Վերին Շվարցվալդ շրջանի կազմում։ Բնակչությունը կազմում է 2303 մարդ (ըստ 2010 թվականի դեկտեմբերի 31-ի) ։ Տարածքը կազմում է 6,62 կմ²։ Պաշտոնական կոդ՝ 08 3 15 008։
Արտաքին հղումներ
Կատեգորիա:Գերմանիայի քաղաքներ
Պոկանաևկա
Պոկանաևկա (Поканаевка), քաղաքատիպ ավան Ռուսաստանի Կրասնոյարսկի երկրամասի Նիժնեինգաշսկի շրջանի կազմում։
Բնակչությունը 2010 թվականին գրանցված տվյալներով կազմում էր 556 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1948 թվականին հիմնադրված բնակավայրեր Կատեգորիա:Ռուսաստանի Կրասնոյարսկի երկրամասի Նիժնեինգաշսկի շրջանի բնակավայրեր
Ջրաշեն (Արմավիրի մարզ)
Ջրաշեն, գյուղ Հայաստանի Հանրապետության Արմավիրի մարզի Արմավիրի տարածաշրջանում։ Հիմնադրվել է 1928 թվականին ։
Համայնքում գործում է դպրոց, նախակրթարան, փոստային բաժանմունք։
Բնակչություն
Ըստ ՀՀ 2011 թ. մարդահամարի արդյունքների` Ջրաշենի մշտական բնակչությունը կազմել է 760, առկա բնակչությունը` 728 մարդ ։ 1831 թվականից ի վեր բնակիչները հայեր են, որոնց մի մասի նախնիները գաղթել են Պարսկահայաստանի Սալմաստի, Արևմտյան Հայաստանի Բասենի, Երևանի նահանգի Սուրմալուի գյուղերից, նոր ժամանակներում՝ Լիբանանից, Հունաստանից և Սիրիայից ։
Տնտեսություն
Բնակչությունը զբաղվում է խաղողագործությամբ, պտղաբուծությամբ և բանջարաբուծությամբ։ Գյուղը գտնվում է հնագույն Արմավիր մայրաքաղաքի տարածքում։
Ծանոթագրություններ
Կատեգորիա:Արմավիրի մարզի գյուղեր Կատեգորիա:Արմավիրի մարզի բնակավայրեր
Մալի Սկնիտ
2001 թվականի տվյալներով Մալի Սկնիտ գյուղում բնակվում էր 447 մարդ։ Բնակավայրը զբաղեցնում է 1,05 կմ² տարածք։ Բնակչության խտությունը կազմում էր 425,71 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Սլավուտայի շրջանի բնակավայրեր Կատեգորիա:Ուկրաինայի գյուղեր
Կալաժմա (գետ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Հյուսիսային Դվինա գետն է, գետի ենթաավազանը Վագա գետն է։ Գետի գետային ավազանը (Վերին) Հյուսիսային Դվինա գետն է։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Լեզվաըմպանային նյարդ
Լեզվաըմպանային նյարդ, (N. glosso-pharyngeus), գլխուղեղային 9-րդ զույգ նյարդը։ Երկարավուն ուղեղում ունի երեք կորիզ՝ զգացող, շարժիչ և պարասիմպաթիկ, որոնցից սկսվող նյարդաթելերը միանալով՝ կազմում են նյարդացողուն։ Լեզվաըմպանային նյարդի ճյուղերը նյարդավորում են ըմպանի մկանները, լեզվի, ճաշակելիքի պտկիկները, հարականջային թքագեղձը։ Լեզվաըմպանային նյարդի մի ճյուղը՝ սինուս նյարդը, տարածվում է կարոտիսյան զարկերակի բաժանման շրջանում և ղեկավարում արյան քիմիական կազմի փոփոխություններն ու արյան ճնշման տատանումները։
Ծանոթագրություններ
Կատեգորիա:Գլխուղեղային նյարդեր
Առկնա
Առկնա (Arkna), գյուղ Էստոնիայի Լյաենե-Վիրումաա նահանգի Ռակվեռե շրջանում։
2011 թվականի տվյալներով գյուղում բնակվում էր 190 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Ռակվեռե շրջանի բնակավայրեր Կատեգորիա:Էստոնիայի գյուղեր
Բանկային վերահսկողություն
Բանկային վերահսկողություն, ֆինանսական ինստիտուտների գործունեության նկատմամբ պետական վերահսկողության օղակ, որն իրենից ներկայացնում է մեխանիզմների ու մեթոդների համակարգ՝ ուղղված հասարակության շահերից ելնելով տնտեսության բանկային հատվածի զարգացման ապահովմանը։
Վերահսկողությունը ընդհանուր կառավարման տեսության ու պրակտիկայի հիմնական գործառույթներից մեկն է։ Տվյալ պարագայում այն գործ ունի առանձնահատուկ օբյեկտի՝ բանկային համակարգի հետ, ըստ այդմ՝ բանկային վերահսկողությունը հանդես է գալիս, որպես ինքնուրույն գործառույթ։ Բանկերը և նրանց գործունեությունը, որպես կանոն, հանդիսանում են առավել խիստ պաշտոնական վերահսկողության առարկա, քան ձեռնարկատիրական գործունեության որևէ այլ ոլորտ։ Նման մոտեցումը պայմանավորված է հասարակական և տնտեսական կյանքում բանկերի ունեցած կարևոր դերով, մի շարք օբյեկտիվ պատճառներով պայմանավորված բանկային գործի անկայուն բնույթով և տարատեսակ ռիսկերին բանկերի հակվածությամբ, որոնք կարող են դառնալ բանկի հնարավոր կորուստների պատճառ և ունենալ համակարգային հետևանքներ՝ հանգեցնելով բանկերի սնանկացման և նույնիսկ ֆինանսական ճգնաժամի առաջացման։
Բանկային վերահսկողության արդյունավետության սկզբունքները
2006 թվականի հոկտեմբերին Մեքսիկայում տեղի ունեցած բանկային վերահսկողության մարմինների միջազգային կոնֆերանսի կողմից հավանության արժանացավ, այնուհետև Բազելյան կոմիտեի կողմից հրատարակվեց բանկային վերահսկողության նվազագույն ստանդարտների վերաբերյալ հիմնարար փաստաթուղթը՝ Արդյունավետ բանկային վերահսկողության հիմնարար սկզբունքների մասին, որն առաջին անգամ լույս էր տեսել 1997 թվականին։ Այն հիմնվում է հետևյալ դրույթների վրա.
Բանկային վերահսկողության կազմակերպման միջազգային փորձը
Բանկային վերահսկողության կազմակերպման կոնկրետ ձևի ընտրությունը պայմանավորված Է գործոնների ամբողջությամբ, որոնց բազմազանությունը նրանցից յուրաքանչյուրին տալիս է անկրկնելի ազգային յուրահատկություն։ Բանկային գործունեության պայմանների փոփոխությունները խթանում են փնտրելու նոր կազմակերպչական լուծումներ, որոնք ուղղված են վերահսկողական գործընթացների արդյունավետության բարձրացմանը և օպտիմալացմանը։ Համապատասխանաբար, վերահսկողական գործառույթների իրագործման ձևերը յուրաքանչյուր առանձին վերցրած երկրում չեն մնում անփոփոխ։ Այդ պատճառով էլ շատ դժվար է առանձնացնել բանկային ոլորտում վերահսկողության կազմակերպման հստակ տիպեր։ Այնուամենայնիվ, պայմանականորեն կարելի է առանձնացնել բանկային վերահսկողության կազմակերպման չորս հիմնական մոդելներ։
Առաջին մոդելը հիմնվում է բանկային վերահսկողության ոլորտում կենտրոնական բանկերին օրենսդրորեն բացառիկ իրավասություններով օժտելու վրա։ Հենց այս մոդելն է պատմականորեն եղել գերակայող, բայց ոչ միակը՝ բանկային գործում վերահսկողական փորձի առաջացման պահից սկսած։ Ներկայումս այն կորցրել է իր գերակշռող դիրքերը՝ չնայած նախկինի պես պահանջված է կյանքում։ Ոչ միայն շատ զարգացող երկրներում, այլև կայացած շուկայական տնտեսությամբ երկրներում, կենտրոնական բանկերը շարունակում են իրականացնել բանկային վերահսկողության գործառույթները։
Երկրորդ մոդելը, որը կարելի է անվանել խառը մոդել, առկա է այն երկրներում, որտեղ բանկային վերահսկողության գործառույթները իրականացվում են մասնագիտացված մարմինների կողմից՝ կենտրոնական բանկի և ֆինանսների նախարարության անմիջական մասնակցության պայմաններում։ Այստեղ, որպես ամենավառ օրինակ կարող է ծառայել բանկային վերահսկողության կազմակերպումը ԱՄՆ-ում, որը Մեծ ութնյակի երկրներից տարբերվում է բավական բարդ կառուցվածքով։
Երրորդ մոդելը բնութագրվում է նրանով, որ բանկային գործունեության նկատմամբ վերահսկողությունը իրականացվում է անկախ մասնագիտացված մարմինների կողմից՝ Ֆինանսների նախարարության հետ սերտ փոխկապվածությամբ և քիչ, թե շատ արտահայտված, կենտրոնական բանկի միջնորդավորված մասնակցությամբ։ Այդպիսի երկրների թվին կարելի է դասել Կանադային, որը Մեծ Բրիտանիայի հետ մեկտեղ հանդիսանում է Մեծ ութնյակի երկրներից մեկը, որտեղ բանկային վերահսկողության գործում կենտրոնական բանկի դերը խիստ սահմանափակ է։ Ոչ վաղ անցյալում այս երկրների թվին էին դասվում Ավստրիան և Գերմանիան՝ չնայած վերջինիս կենտրոնական բանկը՝ Բունդեսբանկը խաղում էր և շարունակում է մեծ դեր խաղալ բանկային գործունեության վերահսկողության գործում։
Չորրորդ մոդելը միավորում է այն երկրներին, որոնք օրենսդրական որոշումներ են ընդունել ֆինանսական ծառայությունների շուկայում միասնական վերահսկողության համակարգի ստեղծման մասին։ Շատ այդպիսի երկրներում վերահսկողական գործառույթները առանձնացված են կենտրոնական բանկերից։
Բանկային վերահսկողության ձևերը
Առանձնացվում են բանկային գործունեության նկատմամբ վերահսկողության հետևյալ երեք ձևերը՝ վերահսկողությունը Օրենքով սահմանված կարգով լիազորված պետական մարմինը լիցենզավորում է բանկերին, կարգավորում և վերահսկում է նրանց գործունեությունը, անհրաժեշտության դեպքում կիրառում է պատժամիջոցներ։ Միևնույն ժամանակ բանկային վերահսկողությունը չի սահմանափակվում միայն լիազորված պետական մարմնի գործառույթներով, այլև զուգահեռաբար իրականացվում է բանկի բաժնետերերի, տնօրինության, անկախ աուդիտորների կողմից։ Այսօր բանկերում կիրառվում են ներքին վերահսկողության տարաբնույթ մեթոդներ։ Այս ամենը, ի վերջո, հանգում է միևնույն նպատակին՝ բանկի կայուն և հուսալի գործունեության ապահովմանը։
Բանկային վերահսկողության կազմակերպումը Հայաստանում
2006 թվականի հունվարի 1-ից Հայաստանի Հանրապետության Կենտրոնական բանկը ստանձնեց Հայաստանի ֆինանսական հատվածի վերահսկողությունը։ Միասնական վերահսկողության համակարգին անցումը կարգավորվում էր Ֆինանսական կարգավորման և վերահսկողության միասնական համակարգի ներդրման մասին ՀՀ օրենքով։ Օրենքի համաձայն ֆինանսական համակարգի այլ մասնակիցների նկատմամբ վերահսկողության գործառույթները փոխանցվում են Հայաստանի Հանրապետության Կենտրոնական բանկին։ Օրենքը սահմանում է, որ ֆինանսական վերահսկողության միասնական համակարգի ներդրման ուղղությամբ իրականացվող բարեփոխումների նպատակն է միասնական, անկախ և արդյունավետ համախմբված վերահսկողության համակարգի ստեղծումը և իրականացումը, ֆինանսական համակարգի կայունության և բնականոն գործունեության ապահովումը, ինչպես նաև ֆինանսական ծառայությունների սպառողների իրավունքների և օրինական շահերի պաշտպանությունը։
Ֆինանսական համակարգի մասնակիցների գործունեության ռիսկերի մակարդակների թույլատրելիության աստիճանի բացահայտման և դրանց անթույլատրելի մակարդակի կանխման, փողերի լվացման և ահաբեկչության ֆինանսավորման դեմ պայքարի, ֆինանսական համակարգի սպառողների շահերի պաշտպանության և այլ նպատակներով ՀՀ Կենտրոնական բանկի առանձին ստորաբաժանումներ իրականացնում են փաստաթղթային և տեղերում ստուգումներ։
Գրականություն
Կատեգորիա:Բանկային գործ
Բերեզան (այլ կիրառումներ)
Բերեզան, կարող է վերաբերել՝
Ալեքսանդր Կունիլեյդ
Ալեքսանդր Կունիլեյդ, էստոնացի կոմպոզիտոր և երգեհոնահար։ Համարվում է էստոնական երգչախմբային երաժշտության հիմնադիրներից մեկը։
Ալեքսանդր Սեբելմանը ծնվել է Պարնումաա գավառում՝ ուսուցչի ընտանիքում։  Ինչպես և նրա եղբայր Ֆրիդրիխ Աուգուստ Սեբելմանը, նրա մոտ էլ վաղ է արտահայտվել երաժշտական օժտվածությունը։ Առաջին երաժշտական կրթությունը ստացել է իր հորից, ով նվագել է երգեհոն և դաշնամուր։ 16 տարեկանից երաժշտական կրթություն է ստացել Վալկայի ճեմարանում, որտեղ երաժշտություն է դասավանդել Հայտնի լատվիացի երաժիշտ Յանիս Ցիմզեն։ Ավարտել է ճեմարանը 1865 թվականին։
Ապա Ալեքսանդր Սեբելմանը աշխատել է որպես ուսուցիչ Պաիստուում երեք տարի ժամկետով։ Այնտեղ հաճախ երգեհոն է նվագել տեղի եկեղեցում։ Ընկերացել է Էստոնիայի ազգային վերածննդի մի շարք հայտնի ներկայացուցիչների՝ Կառլ Ռոբերտ Յակոբսոնի, Յոհան Վոլդեմար Յանսենի և նրա դստեր՝ Լիդիա Կոյդուլայի հետ։ 1868 թվականին դարձել է Վիձեմեի ճեմարանի օգնական ուսուցիչ։
Յակոբսոնի խնդրանքով Կունիլեյդը մասնակցել է 1869 թվականին Էստոնիայի առաջին երգի տոնին և կարեւոր դեր է խաղացել այնտեղ։ Կունիլեյդը այս ժամանակահատվածում գրել է բազմաթիվ երգեր երգչախմբի համար, ինչպիսիք են «Mu isamaa on minu arm», «Sind surmani» «Mu isamaa nad olid matnud» ստեղծագործությունները որոնք այսօր պատկանում են Էստոնիայի ազգային դասականներին։
Յակոբսոնը Կունիլեյդի ստեղծագործությունները ներառել է էստոնական իր Wanemuine Kandle Healed երգերի հայտնի հավաքածուի մեջ (առաջին հատոր 1869, երկրորդ հատոր 1871)։ 1869 թվականին Էստոնական երգի փառատոնի ընթացքում Կունիլեյդը, Յանսենի հետ միասին եղել է երգչախմբային երգեցողության ժյուրիի հիմնական կազմակերպիչն ու նախագահը։
Ծանոթագրություններ
Կատեգորիա:Էստոնացի կոմպոզիտորներ Կատեգորիա:Էստոնացիներ Կատեգորիա:Էստոնացի մանկավարժներ
ՄՊՀ (հապավում) (այլ կիրառումներ)
ՄՊՀ կարող է նշանակել.
Ալեքսանդր Մերժանով
Ալեքսանդր Գրիգորի Մերժանով (Александр Григорьевич Мержанов, ), այրման և պայթման պրոցեսների նշանավոր մասնագետ, ֆիզիկա-մաթեմատիկական գիտությունների դոկտոր, պրոֆեսոր, Ռուսաստանի գիտությունների ակադեմիայի անդամ, ՀՀ ԳԱԱ արտասահմանյան անդամ։
Ուսումնասիրություններ
Այստեղ նա սկսել է զբաղվել պայթուցիկ նյութերի բոցավառման ու այրման պրոցեսների ուսումնասիրությամբ։ 1959 թվականին թեկնածուական թեզը պաշտպանելուց հետո նա տեղափոխվել է ինստիտուտի նոր բացված մասնաճյուղ, որը գտնվում էր Մոսկվայի մարզի Չեռնոգոլովկա ավանում։ Չեռնոգոլովկան նրա համար դարձավ կյանքի և գործունեության գլխավոր վայրը։ Այստեղ նա ծավալեց գիտական աշխատանք՝ նվիրված պայթուցիկ նյութերի այրման պրոցեսների հետազոտմանը, որը լայն ճանաչում բերեց նրան։ 1967 թ. Մերժանովը պաշտպանեց դոկտորական թեզը՝ «Պինդ համակարգերի այրման և պայթման ջերմային տեսություն» վերնագրով, որը նպաստեց պայթուցիկ լիցքերի տեխնոլոգիայի զարգացմանը և լայն ճանաչում գտավ։
Տեսության ստողծումը
Մերժանովը կոնդենսված միջավայրերի այրման և պայթման տեսության ստեղծողն է, մշակել է ոչ իզոթերմ կինետիկայի ինքնատիպ մեթոդներ, զարգացրել է նոր ուղղություններ մակրոսկոպիական կինետիկայում (անգազ և ֆիլտրացիոն այրման պրոցեսներ, կառուցվածքային մակրոկինետիկա)։ 1967 թվականին նա համահեղինակների (Վալենտին Շկիրո և Իննա Բորովինսկայա) հետ անսպասելի արդյունք ստացավ, հայտնաբերվեց մի նոր երևույթ, որը կոչվեց «պինդ բոց» (твердопламенное горение)։ Մերժանովը անմիջապես գնահատեց այդ հայտնագործության մասշտաբներն ու հեռանկարները և շատ արագ լայնածավալ հետազոտություններ սկսվեցին այդ ուղղությամբ։ Պինդ բոցի երևույթի հիման վրա մշակվեց ժամանակակից անօրգանական նյութերի ստացման առաջնակարգ, էներգախնայող եղանակ, որը Մերժանովի կողմից անվանվեց «Բարձրջերմաստիճանային ինքնատարածվող սինթեզ» (ԲԻՍ պրոցես) (Самораспространяющийся высокотемпературный синтез - СВС)։ Այն հաստատվեց որպես նոր գիտական ուղղություն՝ հիմնված այրման տեխնոլոգիաների և նյութաբանության վրա։
Այրման պրոցես
Այրման պրոցեսի վրա հիմնված սինթեզի նոր մեթոդի առավելություններն ավանդական վառարանային տեխնոլոգիաների համեմատությամբ առավել քան ակնհայտ էին։ Բուն սինթեզի պրոցեսը տևում է տասնյակ վայրկյաններ (ժամերի փոխարեն), տեխնոլոգիական պրոցեսը զգալիորեն պարզվում է, և վերանում է բարդ ու թանկարժեք սարք ավորումների անհրաժեշտությունը։ Այրման պրոցեսների կիրառումը հատկապես գերադասելի է բազմաթիվ դժվարահալ միացությունների ու նյութերի ստացման համար, ինչպիսիք են կերամիկան, պինդ համաձուլվածքները, ծածկույթները և այլն։
Դեռևս անցյալ դարի 80-ական թվականներին Մերժանովը ձևակերպեց ԲԻՍ պրոցեսների հիմնարար տեսության գլխավոր սկզբունքները, խնդիրներն ու մոտեցումները, որոնք միավորվեցին մեկ ընդհանուր անվամբ՝ կառուցվածքային մակրոկինետիկա։ ԲԻՍ-արգասիքների կառուցվածքագոյացման պրոցեսների ղեկավարման բավականին բարդ խնդիրների բարեհաջող լուծումը թույլ տվեց պարզելու ԲԻՍ պրոցեսների տեխնոլոգիական հնարավորությունները և ստեղծելու այդ տեխնոլոգիայի վրա հիմնված արտադրական բազա։
ԲԻՍ մեթոդ
Կարճ ժամանակ անց Խորհրդային միությունում ԲԻՍ մեթոդը լայն տարածում գտավ, և Հայաստանը դարձավ առաջին հանրապետությունը, որտեղ գիտության այս ուղղությունը ոչ միայն զարգացավ, այլև ներդրվեց արդյունաբերության մեջ։ 1980 թվականին Ալեքսանդր Գրիգորի Մերժանովին, ՀՀ ԳԱԱ քիմիական ֆիզիկայի ինստիտուտի հիմնադիր Ա. Բ. Նալբանդյանին, ինստիտուտի լաբորատորիայի վարիչ Ս.Կ. Դոլուխանյանին, գիտաշխատող Ա. Ռ. Սարգսյանին և մի խումբ համահեղինակների շնորհվեց Հայաստանի պետական մրցանակ՝ Վանաձորի բարձրջերմաստիճանային տաքացուցիչների գործարանում մոլիբդենի դիսիլիցիդի (MoSi2) ստացման արդյունավետ ԲԻՍ տեխնոլոգիայի ներդրման համար։
Ալեքսանդր Գրիգորի Մերժանովը մեծ ջանքեր գործադրեց գիտության այս նոր ու հեռանկարային բնագավառում Հայաստանի համար երիտասարդ կադրեր պատրաստելու գործում։ Նրա ակտիվ ջանքերի շնորհիվ արդեն 1969 թվականին Երևանում անցկացվեց այրման և պայթման պրոցեսներին նվիրված երկրորդ համամիութենական գիտաժողովը, որի ընթացքում նաև պայմանավորվածություն ձեռք բերվեց Հայաստանի կառավարության ու ակադեմիայի ղեկավարության հետ՝ ուսանողներ, ասպիրանտներ ու երիտասարդ գիտնականներ ուղարկել Չեռնոգոլովկա՝ ԲԻՍ բնագավառում համապատասխան գիտելիքներ ու աշխատանքային փորձ ձեռք բերելու համար։ Այս ջանքերի շնորհիվ, արդեն 1972 թվականին ՀՀ ԳԱԱ քիմիական ֆիզիկայի ինստիտուտում բացվեց ԲԻՍ սեկտոր և կոնստրուկտորական տեխնոլագիական բաժին, որի գիտական ղեկավարը դարձավ Մերժանովը։ Ներկայումս ՀՀ ԳԱԱ քիմիական ֆիզիկայի ինստիտուտում գործում են երկու լաբորատորիաներ, որտեղ հետազոտություններ են տարվում բարձրջերմաստիճանային ինքնատարածվող սինթեզի և պինդ ֆազի մասնակցությամբ ընթացող արագընթաց քիմիական ռեակցիաների կինետիկայի բնագավառում։ Ալեքսանդր Մերժանովի բազմաթիվ հայազգի աշակերտներ ներկայումս աշխատում են ինչպես Հայաստանի տարբեր գիտական կենտրոններում (ՀՀ ԳԱԱ, ԵՊՀ, ԵՊՃՀ), այլև արտասահմանյան առաջատար գիտական կենտրոններում (ԱՄՆ, Կանադա, Իսպանիա, Չինաստան, Հարավային Կորեա և այլն)։
Արտասահմանյան երկրներ
80-ական թվականների սկզբին ԲԻՍ մեթոդով անօրգանական նյութերի ստացման եղանակը լայն ճանաչում գտավ նաև մի շարք արտասահմանյան երկրներում (ԱՄՆ, Ճապոնիա, Չինաստան, Իսպանիա, Իտալիա, Ֆրանսիա և այլն)՝ համաշխարհային համբավ բերելով մեծ գիտնականին։ Այդ տարիներին Մերժանովը ցուցադրեց գիտության կազմակերպչի իր հզոր տաղանդը, ինքնատիպ գաղափարներով մարդկանց ոգևորելու և ուղղորդելու հատուկ ընդունակությունը, իր դիրքորոշումը պաշտպանելու կամքը։ Հաղթահարելով բազմաթիվ արգելքներ, 1987 թվականին նա հիմնադրեց ՌԴ ԳԱ նոր ինստիտուտ՝ Կառուցվածքային մակրոկինետիկայի և նյութաբանության ինստիտուտը (ԻՍՄԱՆ) և դարձավ նրա առաջին տնօրենը։ Ինստիտուտը ներկայումս ԲԻՍ պրոցեսների հետազոտման համաշխարհային նշանակության կենտրոն է։
1992 թվականից նա ձեռնարկեց միջազգային նոր ամսագրի՝ International Journal of Self-Propagating High-temperature Synthesis (Allerton Press) հրատարակությունը և արդեն քսան տարի նրա գլխավոր խմբագիրն է։ Ակադեմիկոս Մերժանովը երկար տարիներ ղեկավարում է ՌԴ ԳԱ Այրման պրոցեսների գիտական խորհուրդը։ Նրա անսպառ ակտիվությունն ու եռանդը. միջազգային գիտաժողովների ու սեմինարների կազմակերպումը, բազմաթիվ դասախոսությունները տարբեր երկրներում, վերլուծական հոդվածների հրապարակումները հանգեցրին գիտության այդ նոր բնագավառի միջազգային ճանաչմանը։ Ներկայումս ԲԻՍ պրոցեսների ուղղությամբ հետազոտություններ են իրականացվում աշխարհի ավելի քան 50 երկրներում։
Գործունեություն
Ալեքսանդր Մերժանովը հեղինակ է ավելի քան 800 գիտական աշխատանքների, գյուտերի ու գիտական հայտնագործության։ ՀՀ ԳԱԱ-ն բարձր գնահատելով Մերժանովի գիտական վաստակը, ինչպես նաև Հայաստանի հետ համագործակցությունը, 2004 թվականին նրան ընտրեց ՀՀ ԳԱԱ արտասահմանյան անդամ։
Ներդրումը
Մերժանովի ներդրումը հիմնարար և կիրառական հետազոտություններում ճանաչվել ու գնահատվել են ինչպես Ռուսաստանում, այնպես էլ արտասահմանում։ Նա ընտրվել է Ռուսաստանի գիտությունների ակադեմիայի իսկական անդամ (1997)։ Կերամիկայի միջազգային ակադեմիայի ակադեմիկոս և միջազգային խորհրդի անդամ (Իտալիա, 1994)։ Գիտության և արվեստների եվրոպական ակաեմիայի իսկական անդամ (Ավստրիա,1996)։ Հայաստանի գիտությունների ազգային ակադեմիայի արտասահմանյան անդամ (2004)։ Մի քանի ռուսական և արտասահմանյան համալսարանների պատվավոր պրոֆեսոր և այլն։ Մերժանովին շնորհվել է Չեռնոգոլովկայի պատվավոր քաղաքացու կոչում (2001)։
Չնայած իր պատկառելի տարիքին, նա դեռևս բավական ակտիվ է որպես ինստիտուտի գիտական ղեկավար և ԻՍՄԱՆ-ի բաժիներից մեկի վարիչ։ Նա շատ ժամանակ է տրամադրում խորհելու, վերլուծելու և հասկանալու գիտության զարգացման արդի փուլի հիմնահարցերն ու միտումները։ Նրա գաղափարներն ու եզրահանգումները տարբեր գիտական հրապարակումներում բնութագրվում են փիլիսոփայական խորությամբ և համարձակ լուծումներով։ Մեծանուն գիտնականը շարունակում է իր ազգանվեր գիտական գործունեությունը և համագործակցում ՀՀ ԳԱԱ ինստիտուտների հետ՝ իր գիտելիքները ի սպաս դնելով հայ գիտական մտքի զարգացմանը։
Ալեքսանդր Մերուժանովը մահացել է 2013 թվականի հուլիսի 31-ին։
Կատեգորիա:Հայ ֆիզիկոսներ Կատեգորիա:Հայ մաթեմատիկոսներ Կատեգորիա:Մաթեմատիկոսներ այբբենական կարգով Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հայ պրոֆեսորներ Կատեգորիա:Ռոստովի պետական համալսարանի շրջանավարտներ Կատեգորիա:ՀՀ ԳԱԱ արտասահմանյան անդամներ Կատեգորիա:Ռուս ֆիզիկոսներ Կատեգորիա:ՌԴ պետական մրցանակի դափնեկիրներ Կատեգորիա:ԽՍՀՄ ԳԱ թղթակից անդամներ Կատեգորիա:Խորհրդային ֆիզիկոսներ Կատեգորիա:Ռուսաստանի ԳԱ իսկական անդամներ
Իմպիլախտի
Իմպիլախտի (Импилахти, Impilahti), գյուղ Ռուսաստանի, Կարելիայի հանրապետության Պիտկյարանտսկի շրջանի կազմում։
Բնակչությունը 2007 թվականին գրանցված տվյալներով կազմում էր 667 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կարելիայի հանրապետության Պիտկյարանտսկի շրջանի բնակավայրեր Կատեգորիա:1638 թվականին հիմնադրված բնակավայրեր
Եսայի Նչեցու Աստվածաշունչ
Եսայի Նչեցու Աստվածաշունչ, այն պահպանվում է Երևանի Մեսրոպ Մաշտոցի անվան Մատենադարանում։ Աստվածաշունչը 1318 թվականի է։
Եսայի Նչեցու Աստվածաշունչը առանձնահատուկ տեղ է զբաղեցնում Գլաձորի համալսարանի թանգարանում, այն գրվել է Եսայի Նչեցու պատվերով և գրիչներ Ստեփանոսի և Հովհաննես Երզնկացու ձեռագրով։ Աստվածաշունչը նկարազարդ է, որի հեղինակն է Թորոս Տարոնացին։ Թանգարանում առկա է 15 ձեռագրի լուսանկար, այս ձեռագրերը գրվել են Գլաձորի համալսարանում և օգտագործվել են թե' Գլաձորի համալսարանում, թե' Հայաստանի այլ ուսումնական կենտրոններում։ Յուրաքանչյուր էջ նկարազարդ է իր յուրօրինակ պատկերներով։ Տեքստերը ծածկագրեր են, որոնք գրված են երկու կամ երեք սյունակներով։ Այս ծածկագրերը կիրառվել են միջնադարյան հայ մատենագրության մեջ։ Նկարազարդ պատկերները հիմնականում եկեղեցական արարողությունների դրվագներ են (Սուրբ ծնունդ, Հարություն, Մկրտություն, Պայծառակերպություն և այլն), նաև կան աշխարհիկ կյանքի դրվագներ։ Եսայի Նչեցու Աստվածաշունչ գրքի 437 բ․ ու 438 ա. էջերում ներկայացված է Եսայի Նչեցու դիմանկարը և Թորոս Տարոնացու ինքնանկարը․ դրանք պահվում թանգարանում են առանձին։ Մանրանկարները նկարված են առանձնահատուկ ուշադրությամբ, որտեղ դիմագծերը, ձեռքերը և մարմնի մյուս մասերը ներկայացված են համաչափ։ Մանրանկարների գույների գերակշռող մասը կարմիր, դեղին, կապույտ, մոխրագույն և սև գույներն են։
Ծանոթագրություններ
Կատեգորիա:Աստվածաշունչ Կատեգորիա:Պատմության գրքեր Կատեգորիա:Գրքեր Կատեգորիա:Գրքեր ըստ թեմայի Կատեգորիա:Գրքերի պատմություն
Արգենտինայի ֆուտբոլի ազգային հավաքական
ՖԻՖԱ Աշխարհի առաջնություն
Չեմպիոն  Փոխ-չեմպիոն   Երրորդ հորիզոնական
Օլիմպիական խաղեր
Սովորաբար Օլիմպիական խաղերի մասնակցում է Արգենտինայի մինչև 23 տարեկանների հավաքականը
Ծանոթագրություններ
Կատեգորիա:Արգենտինա Կատեգորիա:ՖԻՖԱ Աշխարհի գավաթ նվաճած երկրներ
Քույր ու եղբայր
«Քույր ու եղբայր» (Brüderchen und Schwesterchen) ժողովրդական հեքիաթի սյուժե, հայտնի է Եվրոպայում, Ամերիկայում և Մերձավոր Արևելքում։ Հեքիաթների սյուժեների Աարնե-Թոմփսոնի դասակարգման համակարգում կրում է 450 համարը և «Եղբայրը քրոջ հետ ճանապարհ գնալիս ջուր է խմում այծի կճղակի տեղից և վերածվում ուլիկի, քույրն ամուսնանում է, կախարդը նրան ջրասույզ է անում ու փոխում (իր կամ իր դստեր հետ), իսկ ուլիկին ցանկանում է մորթել, ամեն ինչ բացահայտվում է» նկարագրությունը ։
Գրիմ եղբայրների «Քույր ու եղբայր» հեքիաթը, որը ներառված էր 1812 թվականի հեքիաթների առաջին հրատարակության առաջին հատորում, պատմում է տնից իրենց վհուկ խորթ մոր պատճառով հեռացած երեխաների, հետագայում նրանց կրած դժվարությունների մասին և այն մասին, թե ինչպես է եղբայրը դարձել եղջերու (ուլիկ), իսկ քույրն ամուսնացել թագավորի հետ։ Հեքիաթասացների տրամադրության տակ եղել է սյուժեի զարգացման երկու տարբերակ. մեկում եղբայրը վերածվում է եղջերուի ձագի, մյուսում՝ ուլիկի։ Երկրորդ հրատարակության մեջ (1819) հեքիաթը լրացվել է այլ տարբերակներով, եղբայրը դարձել է այծիկ։ Հեքիաթին մոտ է «Հենզելն ու Գրետելը»։ Այս սյուժեն հայտնի է նաև Ալեքսանդր Աֆանասևի «Ռուսական ժողովրդական հեքիաթներ» ժողովածուի «Քույրիկ Ալյոնուշկան և եղբայր Իվանուշկան» հեքիաթով։
Գերմանական հեքիաթի սյուժե
Խորթ մոր տանը եղբոր ու քրոջ կյանքը դառնում է անտանելի, և նրանք որոշում են հեռանալ։ Դաշտերում և անտառներում թափառելիս նրանց տանջում են հոգնածությունը, քաղցն ու ծարավը։ Բայց չար վհուկ խորթ մայրն այժմ էլ երեխաներին հանգիստ չի թողնում և նրանց ճանապարհի աղբյուրները կախարդում է։ Եղբայրն անտանելի ծարավել էր, բայց զգոն քույրը երկու անգամ նրան հետ է պահում, քանի որ, այդտեղից ջուր խմելով, կարող էր վայրի կենդանիների վերածվել. առաջին աղբյուրից խմելով՝ վագր կդառնար, երկրորդից՝ գայլ։ Բայց երրորդ աղբյուրի մոտ ծարավը հաղթում է եղբորը, և քույրը ոչինչ չի կարողանում անել։ Խմելով ջուրը՝ եղբայրը եղջերու է դառնում։
Քույրն ու նրա սիրելի եղբայր եղջերուն բնակություն են հաստատում անտառի խորքում գտնվող լքված տնակում և այնտեղ ապրում մեն-մենակ, միմյանց հետ հաշտ ու համերաշխ։ Բայց ահա մի անգամ այդ անտառում սկսվում է արքայական մեծ ու աղմկոտ որս, և եղբայրը, որը շատ քիչ զվարճանքներ ուներ, քրոջը խնդրում է դիտել այդ որսը կամ նույնիսկ մասնակցել դրան, քանի որ նա իրեն եղջերու էր զգում։ Քույրը եղբորը թույլ է տալիս, բայց հրամայում է երեկոյան վերադառնալ և դուռը թակել՝ արտասանելով «Քույրիկ, ներս թող ինձ» բառերը, իսկ ինքը փակվում է տնակում։ Իհարկե, որսորդներն ու թագավորը նկատում են երիտասարդ ու աշխույժ եղջերուին, բայց բռնել չեն կարողանում։ Երեկոյան եղջերուն ապահով վերադառնում է քրոջ մոտ։ Երկրորդ օրը որսը կրկնվում է, և եղջերուն կրկին չի կարողանում նստած մնալ։ Բայց այս անգամ նրան վիրավորում են ու հետապնդում։ Եղբոր ու քրոջ բոլոր գաղտնիքներն ու գաղտնաբառերը փոխանցում են թագավորին։ Որսորդության երրորդ օրը, մինչ որսորդները հետապնդում էին եղջերուին, թագավորը գաղտագողի գնում է անտառի տնակ և թակելով՝ արտասանում «Քույրիկ, ներս թող ինձ» կախարդական խոսքերը։ Քույրը վախենում է՝ շեմին եղբոր փոխարեն անծանոթ տղամարդու տեսնելով։ Իսկ թագավորը, իհարկե, սիրահարվում է հմայիչ աղջկան և առաջարկում դառնալ իր կինը։
Թագուհի քույրն ու եղջերու եղբայրն սկսում են ապրել ամրոցում՝ շրջապատված սիրով ու լիակատար գոհունակությամբ։ Չար խորթ մայրն ու նրա դուստրն իմանում են այդ մասին, և նախանձը համակում է նրանց։ Երբ թագուհին երեխա է ունենում, վհուկը սպասավորի կերպարանքով ամրոց է թափանցում։ Նա թուլացած թագուհուն փակում է լոգարանում և այնտեղ դժոխային կրակ վառում, իսկ նրա փոխարեն անկողնում պառկեցնում իր աղջկան՝ թագավորին չթողնելով նրա մոտ։ Սակայն մահացող թագուհին մի քանի գիշեր հայտնվում է իր երեխայի օրորոցի մոտ, նրան խնամում, շոյում եղջերուին ու անձայն հեռանում։ Վերջին գիշերը նրան ճանաչած թագավորը գնում է նրա հետևից, հետը խոսում, և թագուհին վերակենդանանում է։ Վհուկն ու նրա դուստրը մահապատժի են ենթարկվում, ինչի շնորհիվ նրանց կախարդանքը վերանում է, և եղջերուն նորից մարդ է դառնում։
Արտաքին հղումներ
Կատեգորիա:Գրիմ եղբայրների հեքիաթներ
(4848) Թուտանքամոն
(4848) Թուտանքամոն (Tutenchamun), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 30-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 3,1406 ա. մ., առավելագույնը մոտենում է 2,7395 ա. մ. հեռավորության վրա և հեռանում 3,5417 ա. մ. ։ Արեգակի շուրջ մեկ ամբողջական պտույտ է կատարում 2032,91 երկրային օրվա ընթացքում, իր ուղեծրով շարժվելով միջինում 0,177086 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,37° անկյուն։
Ամերիկա ՖԱ (Ռիո դե Ժանեյրո)
Արտաքին հղումներ
Կատեգորիա:Բրազիլական ֆուտբոլային ակումբներ
Բերեզինա (այլ կիրառումներ)
Բերեզինա, կարող է վերաբերել՝
Բերեզկի (այլ կիրառումներ)
Բերեզկի, կարող է վերաբերել՝
Կնքահայր (այլ կիրառումներ)
Կնքահայր՝ Քրիստոնեությունում երաշխավոր տղա անձ է երեխայի մը կնունքին։
Կոմունա
Կոմունա (commune — ընդհանուր), Ֆրանսիայում, Իտալիայում, Բելգիայում, Ալժիրում, Սենեգալում և մի քանի այլ երկրներում քաղաքային կամ գյուղական տիպի բնակավայր, որը վարչատարածքային ամենափոքր միավորն է։ Շատ երկրներում Կոմունան ղեկավարում է ընտրովի քաղաքային խորհուրդը։ Խորհրդի գործադիր մարմինը քաղաքագլուխն է, որին ընտրում է խորհուրդը կամ նշանակում կառավարությունը։ Քաղաքագլխի և քաղաքային խորհրդի գործունեությունը վերահսկում է կենտրոնական կառավարությունը, որն իրավունք ունի Կոմունայի ղեկավար մարմինների որոշումները բեկանել կամ հաստատել, ցրել քաղաքային խորհուրդը և փոխել քաղաքագլխին։
Կատեգորիա:Վարչական միավորներ
Չամբալ
Չամբալ, գյուղ Արևմտյան Հայաստանում, Վանի վիլայեթի Թիարի գավառակում։ Գտնվում էր Ջուլամերկ քաղաքից 35 կմ հարավ-արևմուտք, Մեծ Զաբ գետի աջ ափին ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Պոկիզեն-Պուրսկայա
Պոկիզեն-Պուրսկայա (Покизен-Пурская), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 52 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր